Judenburg
Judenburg je grad u sredini Austrije od 10,072 stanovnika, on je i administrativni i privredni centar Okruga Murtal i važno transportno čvorište između Seetalskih Alpa i doline Mure.

Geografske karakteristike

Judenburg leži na jugu Gornje Štajerske, u dolini rijeke Mure, koja se tu zove Aichfeld.

Historija

Judenburg je prvi put spomenut u dokumentima 1074. pod imenom Judinburch. Do 1240. uspio je dobiti status trgovišta i podići dio gradskih bedema i toranj, tako da je 1277. dobio status grada, 

Za srednjeg vijeka bio je jedan od najvećih štajerskih trgovačkih centara za željezo i sol i promet sa Venecijom. U to vrijeme podignut je i zamak, u kom je kasnije djelovala slikarsko - kiparska škola, u kojoj su djelovali majstori kao Hans von Judenburg, Wölfl der Maler i brojni drugi.

Judenburg se od 16. vijeka razvio u metalurški centar, tako da je tokom 19. vijeka imao brojne vodeničke kovačnice, koje su proizvodile tada vrlo tražene kose. Prva čeličana podignuta je 1906.

Znamenitosti

Najveća znamenitost Judenburga i njegov simbol je gotovo 76 metara visok toranj, čija je izgradnja započela u 15. vijeku. Orginalno je podignut kao zvonik za nedaleku parohijsku crkvu sv Nikole, koja ga nije imala. 
Kasnije je korišten i kao vatrogasna osmatračnica, ali kako je u 19. vijeku, bilo puno požara, i on je gorio, tako da je njegov današnji izgled rezultat obnove nakon posljednjeg velikog požara - 1840.
Danas se na njegovom platou na visini od 50 m, nalazi jedan od najmodernijih evropskih opservatorija.

Pored tog to je i parohijska crkva podignuta nakon 1413., prvi put proširivana 1478., a nakon tog i od 1504. -37. 
Ona je nakon 1670. potpuno obnovljena u baroknom stilu i restaurirana od 1899. do 1902. U njoj se nalazi kamena skulptura Madonne (oko 1420.- 1425.) rad domaćeg majstora Hans von Judenburga.

Privreda

Judenburg je i danas metalurški centar, sa dva velika poduzeća iz te branše; čeličanom Stahl Judenburg GmbH i 
tvornica opruga Styria Federn GmbH. Pored tog grad ima i tvornicu sapuna, kartona i plastičnih brtvila.

Pobratimski gradovi 

Judenburg je član udruženja Evropske Unije - Douzelage, u kojoj su zasad 27 gradova, pa je zbratimljen sa 26 grada.

Izvori

Vanjske veze 

 Službene stranice Judenburga 
Gradovi i naselja Štajerske
Gradovi u Austriji